Joan Lazkanokoa

Joan Lazkanokoa (Lazkao, XV. mendea-XVI. mendea) gipuzkoar itsasgizona izan zen, Errege-erregina Katolikoen garaian Itsas Armadaren almirante izandakoa. Leonor Zuñigakoa ezkondu zuen.

1490ean Sevillan zegoen Gibraltarko itsasarteko armada zuzentzen. Granadako Gerran musulmanak eraman zituen Afrikaren errege-erreginen aginduetara. 1493an Joan Cádizkoa kortsarioari segika ibili zenean, Tilimsengo Erresumako kostaldeetan izan zen.

Italian Gonzalo Fernández de Córdobarekin batera aritu zen. Zefaloniako setioan (1500) eta Gariglianoko guduan (1503) nabarmendu zen. Tarenton Pregent de Bidoux frantziarra menderatu ondoren, Cesare Borgia atxilotu zuen.

Mers el-Kebir bonbardatu zuen 1505eko espainiar konkistan. 1512an ingeles arkulariak eraman zituen Nafarroako konkistan gaztelarren alde.

 Erreferentziak 

Kategoria:Lazkaotarrak
Kategoria:Gipuzkoako itsaslariak
Kategoria:Gipuzkoako militarrak
Kategoria:Almiranteak
Kategoria:Nafarroako konkistako militarrak